o
YLTÄKYLLÄINEN ELÄMÄ Yksilön loisto 1/2
JUMALA ON PUOLELLAMME
Luomakunta kumartaa Jumalan edessä
Valtakunnat vapisevat Hänen suuruutensa edessä
Valtava voima, majesteettius
Hän hallitsee iäti
Tämä sama Jumala on suuri Jumalamme
Hänen voimansa on meissä
Tämä sama Jumala on suuri Jumalamme
Me emme horju
Jumala on puolellamme. Kuka voi olla meitä vastaan?
Jumala on meidät pelastanut
Mikään ei voi meitä erottaa Jumalan rakkaudesta
Kaikkivaltias Jumala, me seisomme joukoissasi
Kohoamme vapaudessasi
Valtakuntasi hallitsee, seurakuntasi pysyy
Kunnia on Sinun iäti
Tämä sama Jumala on suuri Jumalamme
Hänen voimansa on meissä
Tämä sama Jumala on suuri Jumalamme
Me emme horju
Jumala on puolellamme
Kuka voi olla meitä vastaan?
Jumala on meidät pelastanut
Mikään ei voi meitä erottaa Jumalan rakkaudesta
Jumala on puolellamme
Kuka voi olla meitä vastaan?
Jumala on meidät pelastanut
Mikään ei voi meitä erottaa Jumalan rakkaudesta
Hän on Jumalamme. Me emme horju
Hän on Jumalamme. Me voitamme
Hän on Jumalamme. Me emme horju
Hän on Jumalamme. Yhdessä me seisomme
Hän on Jumalamme. Me emme horju
Hän on Jumalamme. Me voitamme
Tämä sama Jumala on suuri Jumalamme
Hänen voimansa on meissä
Tämä sama Jumala on suuri Jumalamme
Me emme horju
Jumala on puolellamme
Sadat ja tuhannet ihmiset pettivät ja kielsivät Jeesuksen.
Monet hylkäsivät Hänet Joh. 6:ssa, -
kun Hän puhui lihansa syömisestä ja verensä juomisesta.
Sanotaan, että monet seuraajat hylkäsivät Hänet.
Jeesuksen maisen vaelluksen lopussa -
kaikki opetuslapset hylkäsivät ja pettivät Hänet.
Kuulemme vain kahden opetuslapsen, Pietarin ja Juudaksen, tarinat.
Näiden kahden miehen tarina sisältää kaiken, -
mitä meidän tarvitsee tietää armosta ja itsekuvasta.
Jos haluaa oppia Pietarista ja Juudaksesta, -
täytyy tutkia armoa, ei petturuutta.
On hyödytöntä tutkia petturuutta Juudaksen tarinasta.
Aion tutkia Pietarin ja Juudaksen tarinasta armoa.
Se valottaa sitä, mitä Jeesuksen elämässä tapahtui.
Siitä on enemmän hyötyä kuin petturuuden tutkimisesta.
Joh. 2:24:ssä sanotaan: "Jeesus itse ei uskonut itseänsä heille," -
"sen tähden että Hän tunsi kaikki."
Jeesuksen suhtautuminen ei johtunut kyynisyydestä.
Hän ei ollut loukkaantunut.
Hän ymmärsi, miten ihmiset oli rakennettu.
Hän ymmärsi keskeneräisyyden. Hän rakasti ihmisiä silti.
Jeesus tiesi etukäteen, että Pietari hylkäisi Hänet.
Jeesus myös tiesi, että Pietari ja Juudas olivat erilaisia.
Hän tiesi, että jotkut lähtevät painostuksen edessä, -
koska he tarvitsevat tilapäisen ulospääsyn ahdingosta.
Pietari oli sellainen. Toiset lähtevät ikihyviksi.
Pietari kielsi Jeesuksen hädissään, Juudas oman hyödyn tavoittelussa.
Se näytti samanlaiselta ulkopuolelle, -
mutta heidän sisäinen maailmansa oli hyvin erilainen.
Tutkitaanpa Pietarin ja Juudaksen eroja.
Toinen kielsi Jeesuksen painostuksen edessä.
Hän tarvitsi ulospääsyä paineiden alta.
Hän ajoi pois liittymästä mutta aikoi palata takaisin päätielle.
Pietari toimi niin, koska hänen henkensä oli uhattuna.
Jeesus tiesi ja ymmärsi sen. Hän suhtautui siihen armollisesti.
Menetämme Pietarin, jos kohtelemme häntä kuin Juudasta.
He näyttävät samanlaisilta.
Olemme nähneet seurakunnassamme ihmisten tulevan ja menevän.
Ihmiset ottavat välimatkaa eri syistä.
Jos laitamme kaikki samaan lokeroon, -
estämme itsekuvaa kehittymästä ihmisten sydämissä.
Kun Pietari kielsi Jeesuksen, Jeesus ei hätkähtänyt.
Jeesus tiesi, että se liittyi sisäiseen muutosprosessiin.
Sen tuloksena Pietari löysi sisältään vakautta.
Ilman kieltämistä hän ei olisi löytänyt sitä.
Pietarin heikkous oli hetkellistä. Juudas oli alusta asti petturi.
Jotkut lähtemiset ovat vain aikalisiä.
Jotkut lähtemiset ovat lopullisia.
Ne näyttävät ulospäin samanlaisilta.
Armo tuntee eron. Se käsittelee persoonallisuuksia yksilöllisesti.
Toiselle sanotaan: "Muistan sinua", toiselle: "Tee se nopeasti."
Toisesta ihmisestä pitää kiinni.
Sitä tietää, että hän on muuttumassa Simonista Pietariksi.
Sitä tietää, että hän selviytyy.
Hän kasvaa ja vahvistuu.
Hänestä tulee aiempaa hyödyllisempi Jumalan valtakunnan työssä.
Toiselle sitä sanoo: "Tiedän, että lähtösi on lopullinen."
"Mene ja tee se nopeasti."
Jotkut ovet ovat pyörö-ovia, toiset lukittuvia palo-ovia.
Toiset ovet vievät pois vain hetkeksi.
Henkilö tulee takaisin viikkojen tai kuukausien kuluttua.
Lähtö näyttää samalta kuin pysyvästi lähtevän poistuminen.
Hän vain lähtee hetkeksi. Hän menee kuljeskelemaan.
Monet kristityt menevät kuljeskelemaan.
Olen tavannut sanoa: -
"Jos haluat lähteä pois tuhlaajapojan tavoin," -
"muista, että olet aina tervetullut takaisin."
Rukoilemme heidän puolestaan, koska tiedämme, että he palaavat.
Heidän pitää vain huomata joitakin asioita itse.
Useimmat tulevat takaisin muuttuneina ja vahvempina.
He käsittävät, että heidän on parempi olla Isän talossa.
Jo senkin oivaltaminen on tärkeä asia.
Se olisi edistysaskel kohti sitä, millaiseksi hänen on määrä tulla.
Toinen säilyy sydämessä, toisesta luovutaan.
Niiden eron voi selvittää armon avulla.
Noomi käski miniöidensä lähteä, -
jotta nämä voisivat toteuttaa itseään -
ja saada uuden aviomiehen.
Toinen miniä lähti, toinen jäi Noomin luo.
Noomi ei anellut miniöitä jäämään luokseen.
Hän päästi heidät lähtemään.
Hän antoi heidän selvittää, mitä he haluaisivat elämältään.
Seurakunnissa on takerruttu ihmisiin niin lujasti, -
ettei heillä ole ollut tilaa löytää itseään.
Ihmisillä ei ole ollut tilaa selvittää, -
ovatko he mukana omasta tahdostaan vai painostuksesta.
Jos toimimme oikein, ihmiset kokevat olevansa mukana, -
koska he haluavat olla, eivätkä pakosta, painostuksesta -
tai syyllisyydentunteesta.
Vapauden pohjalta rakentuu paras elämä ja parhaat ihmissuhteet.
Jumala toimii niin kaikkien suhteen, mutta me emme.
Kuvittelemme, että ihmiset hylkäävät meidät.
Pelkäämme jättämistä ja hylkäämistä.
Jeesus sanoi: "Voitte lähteä jos haluatte."
Vapauttaminen on osa jumalallista itsekuvaa.
Meidät on luotu vapauttamaan. Jumala ei ole takertuja.
Jos haluaa takertua väkipakolla ihmisiin, -
jotka kaipaavat aikalisää tai haluavat lähteä pois, -
se ei ole Jumalan kuva. Se johtuu ikävistä kokemuksista, -
jotka ovat tehneet ihmisestä takertuvan ja epävarman.
Se ei ole Kirjoituksissa ilmoitettu Jumalan kuva.
Joskus ihmiset laskelmoivat lähtönsä tarkkaan.
Ihmiset lähtevät silloin, kun he arvelevat sen satuttavan eniten.
Niin he tekivät Jeesukselle ja Paavalille.
Jättäjät luulevat vahingoittavansa jätettyä, -
mutta jos jätetyn identiteetti ei ole kiinni toisen tekemisistä, -
hänellä ei ole vaikeuksia päästää toista lähtemään.
Hänen identiteettinsä ei ole kiinni toisessa ihmisessä.
Hänen luottamuksensa on yksin Jumalassa.
Kun ihminen oivaltaa sen, hänestä tulee armollisempi muita kohtaan.
Muut eivät enää pääse olennaisesti vaikuttamaan hänen itsekuvaansa.
Hänen itsekuvansa on kiinni Jumala-suhteessa.
Olemme asettaneet ihmiset Jumala-suhteen edelle.
Olemme riippuvaisia ihmisistä, emme Jumalasta.
Ihmisten mielipiteillä, asenteilla ja käytöksellä -
on suurempi painoarvo elämässämme -
kuin Jumalalla, Hänen ajatuksillaan ja armollaan.
Kertomukset Pietarista ja Juudaksesta todistavat myös, -
että hyvätkin ihmiset voivat tehdä pahaa -
ja pahat ihmiset tekevät hyviä asioita.
Juudas, joka kavalsi Jeesuksen, teki myös paljon hyvää.
Hän paransi sairaita ja johti ihmisiä Jeesuksen luo.
Hän oli petturi alusta asti, mutta hän teki myös paljon hyvää.
Pietari oli alusta asti hyvä mies.
Oli väärin kieltää Jeesus, mutta Pietarin sydän oli hyvä.
Jeesus sanoi: "Hyvä puu ei kanna huonoa hedelmää."
"Huono puu ei kanna hyvää hedelmää."
"Kantaa" tarkoittaa jatkuvaa tuottamista.
Huono ihminen ei tuota hyvää, mutta hän voi tehdä hyvän teon.
Hyvä ihminen ei voi jatkuvasti tuottaa huonoa hedelmää, -
mutta hänkin voi joskus toimia väärin.
Jumala ymmärtää, että olemme keskeneräisiä.
Saatamme tuomita ihmisiä yhden teon perusteella.
Jumala tarkastelee sitä, millaista kokonaishedelmää elämämme kantaa.
Hän ei anna painoarvoa yksittäisille teoillemme.
Se ei määritä meitä, kuten ei Jeesuksen kieltäminenkään Pietaria.
Itsekuva-asia saa hyvin rikosteknisiä piirteitä.
Haluan, että teette ensi viikolla profilointia.
Itsekuva ei ole vain sitä, että sanomme: -
"Minulla on voimaa. Minulla on läsnäoloa ja tietoa."
"Voin olla ylivoimainen."
Kyse ei ole vain Jumalan yleisistä ominaisuuksista.
Se, että meidät on luotu Jumalan kuvaksi, -
on yhtä teknistä ja ainutlaatuista -
kuin persoonallisuus, jonka Hän on meille suunnitellut.
Siinä armon osuus on merkittävä.
Annan sinun olla sinä, koska olet niin erilainen kuin minä.
Ellemme arvosta erilaisuutta, -
rakennamme seurakuntaa, jossa kaikki ovat samanlaisia kuin me.
Se on turvallinen mutta kuollut ja tylsä.
En halua, että me vain jotenkin siedämme erilaisuutta.
Jos näet, että persoonallisuutesi on yhtä hyvin Jumalan kuva, -
se, millaiseksi Jumala sinut loi, -
kuin minun persoonallisuuteni on Jumalan kuva, -
voimme iloita siitä ja arvostaa sitä.
Silloin seurakunnalla, tiimillä, suhteilla ja kasvulla ei ole rajaa.
Meillä oli seurakunta, jossa ei arvostettu erilaisuutta.
Erilaisia hiustyylejä tai erilaista pukeutumista ja taustaa -
ei hyväksytty.
Erilaisia ihmisiä ei toivotettu tervetulleeksi seurakuntaamme.
Siltä tuntuu monessa seurakunnassa, jossa käyn maailmalla.
Tiedän sen siitä, että kun puhun tietyistä asioista, -
koen, että kaikki vaivaantuvat.
He helpottuvat, kun he tajuavat, ettei sitä enää jatketa.
Jos seurakunnan kulttuuri muuttuisi -
ja seurakunta alkaisi etsiä erilaisia, -
seurakunta muuttuisi.
Jos annamme ihmisten olla omia itsejään, -
jokainen tulija vaikuttaa seurakuntaan.
Jos ei muuta, kärsivällisyytemme ja suvaitsevaisuutemme kasvaa.
Vierailijat, jotka kokevat, etteivät he sovi seurakuntaan, -
eivät jää seurakuntaan.
Syynä on seurakunnan oppimattomuus.
Jumalan kuvaksi luominen ulottuu yksityiskohtiin, -
millaiseksi Jumala loi Jockin, hänen omituisuutensa, -
ominaispiirteensä, erikoisuutensa -
ja kaikki asiat, jotka Jockin hyvin tunteva tietää.
Se ei tarkoita, että Jock tai Matt olisivat täydellisiä.
Se pitää sisällään sen, mikä tekee Jockista Jockin.
Olen vuosikaudet yrittänyt raivata tilaa, -
jotta jockit voivat olla jockeja.
Ehkä se on perintöni tälle seurakunnalle -
tai maailmanlaajalle seurakunnalle, ihmissydämen vapauttaminen.
Sinun vapauttamisesi, olennaisen itsen sosiaalisen itsen sijaan.
Sen, että ihminen saa olla oma itsensä.
Se vieläkin pelottaa ihmisiä.
Tiedän kyllä, mistä se johtuu.
Asiat eivät korjaannu itsestään.
Kun puhun tästä, jotkut eivät tiedä lainkaan, mitä tarkoitan.
He ihmettelevät, opetetaanko Raamatussa tästä.
He kummeksuvat, mitä tämä on.
He miettivät, onko tämä psykologiaa.
He eivät käsitä, miten tämä liittyy Jumalan tahtoon tai luomistyöhön.
He näyttävät siltä, että he yrittävät vain sietää puhettani.
Olen tavannut tuhansia ihmisiä, jotka osaavat Raamatun ulkoa -
mutta joilla ei ole aavistustakaan, keitä he ovat ihmisinä.
He ovat jäykkiä, kapeakatseisia, tylsiä ja värittömiä, -
mutta he tuntevat Raamatun.
Vaikka ihminen tuntisi jakeet siitä, kuka hän on Kristuksessa, -
se ei tarkoita sitä, että ihminen tietäisi, kuka hän on.
Itsetuntemus voi olla pelottavaa, -
jos ihmisten ei anneta olla omia itsejään.
Olemme luoneet ympäristön, jossa kaikki saavat olla omia itsejään.
Tapasin hiljattain seurakunnassamme kolme kertaa käyneen pariskunnan.
He olivat ajaneet lähes 150 kilometrin päästä.
Kysyin, eikö lähempänä ollut seurakuntia.
He kertoivat käyneensä paikallisessa seurakunnassa.
Pariskunnalla oli poika, joka oli noin 13-vuotias.
Poika oli leikannut hiuksiinsa irokeesikampauksen.
Pää oli ajeltu sivuilta kaljuksi. Keskellä kasvoi harja.
Hän oli joutunut sen jälkeen seurakunnassa vaikeuksiin.
Vanhemmille ja pojalle oli huomauteltu pojan hiustyylistä.
Hän oli varmaan kylän ainoa irokeesi.
Hän oli joutunut silmätikuksi.
Pariskunta oli kuullut hyvää nuorisotyöstämme.
Täällä kukaan ei huomaa pojassa mitään erikoista.
Hän sopii tänne meidän muiden kummajaisten joukkoon.
Pidin sitä kohteliaisuutena.
Äiti ei tiennyt, miten paljon olin taistellut asian puolesta, -
ettei irokeesi olisi ihmetyksen aihe.
Jotkut keksivät viikolla varmasti jotakin erikoista.
Jos se kuvastaa sitä, kuka olet ihmisenä, -
tee se pois alta ja ole se, joksi Jumala on sinut luonut.
Elleivät puku ja solmio kuvasta sinua, vaan vanhempiesi toiveita, -
mitä pikemmin hankit sandaalit ja shortsit, sen parempi.
CHERISH-NAISTENKONFERENSSI
NAISET OVAT KOKOONTUNEET JO KYMMENEN VUOTTA.
JOKAINEN SAA TULLA SELLAISENA KUIN ON.
PÖYTÄ ON KATETTU KAIKILLE NÄLKÄISILLE JA JANOISILLE.
SIELLÄ MONEN ELÄMÄ MUUTTUU JA UNELMAT TOTEUTUVAT.
SIELLÄ JUMALA JULISTAA MEILLE RAKKAUTTAAN.
SINUT ON KUTSUTTU JUHLAAN.
CHERISH-NAISTENKONFERENSSI 4.-6.6. TAI 7.-9.6.2012
EMÄNTÄNÄ CHARLOTTE GAMBILL
VIERAINA DONNA CROUCH, LUCINDA DOOLEY, NANCY ALCORN -
JA WATOTO-KUORO.
LISÄTIETOJA SAA KONFERENSSIN KOTISIVUILTA.
OLEN OIKEUDENMUKAISUUS.
OLEN VAPAUS.
OLEN TOIVO.
OLEN TULEVAISUUS.
OLEN MAHDOLLISUUS.
OLEN VALO.
OLEN USKO.
ROCKNATIONS-KONFERENSSI, 8. - 11.8.2012, BRADFORD, ENGLANTI
Suomennos: Marianne Tenetz